অতীত পরিসংখ্যানই বলছিল, এই ম্যাচে শ্রীলঙ্কার কোনোভাবেই জয় সম্ভব নয়। কারণ, শ্রীলঙ্কার কোনো ভেন্যুতে এখনও পর্যন্ত ৩০০ রান করার পর কেউ হারেনি। আর বাংলাদেশের বিপক্ষে সর্বোচ্চ ২৬১ রান তাড়া করে জয়ের রেকর্ড ছিল শ্রীলঙ্কার। আর ডাম্বুলার রণগিরি স্টেডিয়ামে ছিল সর্বোচ্চ ২৮৯ রান তাড়া করে জয়ের রেকর্ড। এই মাঠে ৩০০ করলেই নিশ্চিত জয়। সেখানে আজ যখন বাংলাদেশ ৩২৪ রান করে ফেললো, তখন অতীত পরিসংখ্যানই হয়তো আড়ালে বসে হাসছিল লঙ্কানদের আপ্রাণ চেষ্টা দেখে।